Ισουάντι Ιντρίς

Ο Ισουάντι Ιντρίς (ινδονησιακά: Iswadi Idris, 18 Μαρτίου 1948, Μπάντα Άτσεχ – 11 Ιουλίου 2008, Τζακάρτα) ήταν Ινδονήσιος ποδοσφαιριστής. Είχε το ψευδώνυμο "Boncel" (δηλ. «Κοντός»), λόγω του μικρού του αναστήματος (1,65 μέτρα). Ήταν αρχηγός της Εθνικής Ινδονησίας από το 1970 έως το 1980. Είναι ο δεύτερος σκόρερ όλων των εποχών και δεύτερος σε συμμετοχές για την Εθνική Ινδονησίας, και στις δύο περιπτώσεις πίσω από τον Αμπντούλ Καντίρ.

Καριέρα

Οι πρώτες συμμετοχές του Ιντρίς με την Εθνική Ινδονησίας πραγματοποιήθηκαν στο Τουρνουά Μερντέκα του 1968. Ο Ιντρίς ορίστηκε αρχηγός της Εθνικής Ινδονησίας το 1970. Μαζί με τους Σοετσιπτό Σοεντορό, Αμπντούλ Καντίρ και Τζέικομπ Σιχασάλε, ήταν μέρος αυτού που αποκαλούνταν «το ταχύτερο κουαρτέτο της Ασίας». Έπαιξε σε πολλές θέσεις, συμπεριλαμβανομένου του δεξιού πλάγιου αμυντικού και του κεντρικού αμυντικού, αλλά κυρίως έπαιζε στις θέσης επίθεσης, δίπλα στον Αμπντούλ Καντίρ.

Με την Ινδονησία κέρδισε το Κινγκς Καπ 1968, το Τουρνουά Μερντέκα 1969, το Επετειακό Τουρνουά της Τζακάρτα 1972 και το Πεστά Σουκάν 1972. Έπαιξε για τελευταία φορά με την Ινδονησία στα προκριματικά για τους Ολυμπιακούς Αγώνες του 1980. Συνολικά, με την Εθνική Ινδονησίας είχε 97 συμμετοχές και 55 γκολ.

Αργότερα, έγινε προπονητής της Εθνικής Ινδονησίας και ακολούθως, διοικητικός παράγοντας της Ποδοσφαιρικής Ομοσπονδίας Ινδονησίας.

Ο Ισουάντι Ιντρίς πέθανε στην Τζακάρτα την Παρασκευή 11 Ιουλίου 2008 σε ηλικία 60 ετών.

Τίτλοι

Συλλογικές 
Περσίτζα Τζακάρτα

 Περσερικατάν (3): 1973, 1975, 1978

Εθνική 
 Κινγκς Καπ: 1968
 Τουρνουά Μερντέκα: 1969
 Επετειακό Τουρνουά της Τζακάρτα: 1972
 Πεστά Σουκάν: 1972

Δείτε επίσης 
 Κατάλογος ποδοσφαιριστών ανδρών με 50 ή περισσότερα διεθνή γκολ

Παραπομπές

Περαιτέρω ανάγνωση 

 Ινδονησία vs Σάντος 1972 (ινδονησιακά)
 Τόσο άγριος όσο το όνομά του, PSSI Harimau (ινδονησιακά)
 Harinmau mana belangmu  (ινδονησιακά)
 Προφίλ στο Transfermarkt.com

Ινδονήσιοι ποδοσφαιριστές
Μέσοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ινδονησίας
Αθλητές στους Ασιατικούς Αγώνες 1970
Αθλητές στους Αγώνες Νοτιοανατολικής Ασίας 1977
Ποδοσφαιριστές ΠΣΜΣ Μεντάν
Ξένοι ποδοσφαιριστές στην Αυστραλία
Ινδονήσιοι προπονητές ποδοσφαίρου
Προπονητές ποδοσφαίρου Εθνικής Ινδονησίας